《宿南陂》
清代·欧阳辂

洞门云气掩余晖，风叶萧萧乱打扉。破屋夜凉知雨过，空林鸦噪有僧归。

苦淹人事真无那，便息交游未觉非。寂寂南亭山色里，卧听清梵欲忘机。

作者简介：（1767—1841）湖南新化人，原名绍洛，字念祖，一字礀东。乾隆五十九年举人。博学多才，读书过目不忘。少孤贫，非其力不食。客游南北，性野逸，岸然公卿。工诗。有《礀东诗钞》。